text: Birdie og Eagle giver penge til cancerbørn
  09 juli 2011 kl. 11.58
  Fremtidens golfstjerner spillede i dag golf i en god sags tjeneste. Pengne gik til Børnecancerfonden.
  Det var golfklubben på Breinholdtgård ved Esbjerg, der lørdag holdt en Masters Turnering for fremtidens golfstjerner. 
  De unge golfspillere havde fået deres sponsorere til at donere penge til Børnecancerfonden hver gang de slog en birdie eller en eagle. 
  En birdie er, hvis man får bolden i hul ét slag under par, og en eagle er, hvis man får bolden i hul to slag bedre end par.
  En birdie kostede sponsorerne 25 kroner, og en eagle kostede 250 kroner. Så her kan spillerne kombinere en fornøjelig dag på golfbanen med en god gerning til fordel for nogle syge børn.
  